Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 18/2003. (VI. 20.) OM rendelethez
Paragraph Index: 614

6. Az ismeretek ellenõrzési rendszere Az ellenõrzési rendszer a tantervben elõírt, részben egymásra épülõ, részben egymástól független, kritériumjellegû aláírások megszerzésébõl, beszámolók, kollokviumok és szigorlatok letételébõl, a szakdolgozat elkészítésébõl és a záróvizsgán való megvédésébõl tevõdik össze. A hallgatók élelmiszer-vizsgálati és -ellenõrzési módszerek, élelmiszer-radiológia, biomatematika és számítástechnika, könyvtári informatika tárgyakból beszámolót tesznek; táplálkozásbiológia, környezetvédelem, zoonózisok, kórtan és kórbonctan, élelmiszer-mikrobiológia, növényi eredetû élelmiszerek higiéniája, az EU-rendszerek tantárgyakból kollokvium; élelmiszer-toxikológia, általános élelmiszerforgalmazás higiéniája tárgyakból szigorlat formájában történik a számonkérés. 6.1. A szakdolgozat A szakdolgozat olyan élelmiszer-higiéniai témájú szakmai feladat megoldása, amellyel a hallgató bizonyítja, hogy tájékozott a választott téma szakirodalmában és alkalmazási gyakorlatában, önállóan képes a tanult ismeretanyag szintetizálására és alkotó alkalmazására. A szakdolgozat kreditértéke: 10 kreditpont. 6.2. A záróvizsga 6.2.1. A záróvizsgára bocsátás feltételei: — a tantervi követelmények teljesítése, — a szakdolgozat elkészítése és benyújtása, annak bírálók által történõ elfogadása, — a kötelezõ beszámolók és kollokviumok elõírt klinikai gyakorlatok eredményes teljesítése. 6.2.2. A záróvizsga részei: — a szakiránynak megfelelõ komplex szóbeli vizsga. 6.2.3. A záróvizsga eredménye A záróvizsga eredménye a szakdolgozat és a szóbeli vizsga eredményeinek számtani átlaga egész jegyre kerekítve. 2003/70. szám X. Állat-egészségügyi igazgatási és járványügyi szakirányú továbbképzési szak

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes